Fondurile PNRR intră în conturile unor localități timișene
Mai multe unități administrativ-teritoriale din componența județului Timiș au fost, în ultima săptămână, beneficiarele unor transferuri de fonduri în contul unor investiții finanțate prin programul național de redresare și reziliență.
Astfel, municipiul Lugoj a primit prin acest mecanism suma de 238 de mii de lei, orașul Ciacova a primit 178 de mii, Sânnicolau Mare – șase mii, iar orașul Deta, două transferuri de 300 de mii și, respectiv, 240 de mii de lei.
De câte un transfer financiar au beneficiat și comunele Tomești (397 de mii), Fârdea (66 de mii) și Pietroasa (272 de mii de lei), iar pentru comuna Bucovăț s-au efectuat trei transferuri, în valoare de 39 de mii, 15 mii și, respectiv, 62 de mii de lei.
CITEȘTE ȘI: Noul contract-cadru dintre medici și CJAS va include pachete de servicii pentru persoanele neasigurate
În fine, Consiliul Județean Timiș și-a rotunjit la rândul său resursele bugetare cu două viramente de 65 și, respectiv, 18 mii de lei.